kardosdrur/scandi-wiki huggingface dataset:
VM i orientering 1979

VM i orientering 1976 var 8. udgave af verdensmesterskabet i orientering, der blev afviklet 2.-4. september 1979 i Tammerfors i Finland.

Medaljetagere

Herrer

Individuelt
Øyvin Thon, Norge 1.36.07
Egil Johansen, Norge 1.37.17
Tore Sagvolden, Norge 1.37.27

Stafet
Sverige (Rolf Pettersson, Kjell Lauri, Lars Lönnkvist, Björn Rosendahl) 4.12.12
Finland (Seppo Keskinarkaus, Hannu Kottonen, Risto Nuuros, Ari Anjala) 4.27.37
Tjekkoslovakiet (Petr Uher, Zdeněk Lenhart, Jiří Ticháček, Jaroslav Kačmarčík) 4.39.26

Damer

Individuelt
Outi Borgenström, Finland 59.13
Liisa Veijalainen, Finland 59.47
Monica Andersson, Sverige 1.02.31

Stafet
Finland (Leena Silvennoinen, Leena Salmenkylä, Liisa Veijalainen) 3.00.13
Norge (Anne Berit Eid, Astrid Carlson, Brit Volden) 3.01.38
Sverige (Anna-Lena Axelsson, Karin Rabe, Monica Andersson) 3.02.26

Kilder 
 Resultat Internationalt Orienterings-Forbund
 Norges Orienteringsforbund – World Orienteering Championship, senior statistics 1966-2006 

1979
Sport i 1979
Sport i Finland
VM i orientering 1981

VM i orientering 1981 var den 9. udgave af verdensmesterskabet i orientering og blev afviklet 4.-6. september 1981 i Thun i Schweiz.

Medaljetagere

Herrer

Individuelt
Øyvin Thon, Norge 1.30.05
Tore Sagvolden, Norge 1.32.33
Morten Berglia, Norge 1.33.10

Stafet
Norge (Øyvin Thon, Harald Thon, Tore Sagvolden, Sigurd Dæhli) 4.38.15
Sverige (Lars-Henrik Undeland, Bengt Levin, Jörgen Mårtensson, Lars Lönnkvist) 4.38.47
Finland (Kari Sallinen, Ari Anjala, Seppo Rytkönen, Hannu Kottonen) 4.45.23

Damer

Individuelt
Annichen Kringstad, Sverige 1.05.47
Brit Volden, Norge 1.08.54
Karin Rabe, Sverige 1.09.40

Stafet
Sverige (Arja Hannus, Barbro Lönnkvist, Karin Rabe, Annichen Kringstad) 3.49.53
Finland (Helena Mannervesi, Marita Ruoho, Liisa Veijalainen, Outi Borgenström) 4.05.07
Schweiz (Ruth Schmid, Annelies Meier, Irene Bucher, Ruth Humbel) 4.13.10

Kilder 
 Resultat Internationalt Orienterings-Forbund
 Norges Orienteringsforbund – World Orienteering Championship, senior statistics 1966-2006 

1981
Sport i 1981
Sport i Schweiz
VM i orientering 1983

VM i orientering 1983 var 10. udgave af verdensmesterskabet i orientering, der blev afviklet 1.-4. september 1983 i Zalaegerszeg i Ungarn.

Medaljetagere

Herrer

Individuelt
Morten Berglia, Norge 1.36.31
Øyvin Thon, Norge 1.38.51
Sigurd Dæhli, Norge 1.41.00

Stafet
Norge (Morten Berglia, Øyvin Thon, Tore Sagvolden, Harald Thon) 3.52.59
Tjekkoslovakiet (Vlastimil Uchytil, Pavel Ditrych, Josef Pollák, Jaroslav Kačmarčík) 3.54.17
Sverige (Bengt Levin, Kjell Lauri, Lars Lönnkvist, Kent Olsson) 3.54.21

Damer

Individuelt
Annichen Kringstad, Sverige 1.08.32
Marita Skogum, Sverige 1.16.05
Annariitta Kottonen, Finland 1.16.11

Stafet
Sverige (Karin Rabe, Marita Skogum, Kerstin Månsson, Annichen Kringstad) 3.10.25
Tjekkoslovakiet (Iva Kalibánová, Eva Bártová, Jana Hlaváčová, Ada Kuchařová) 3.16.54
Danmark (Mette Filskov, Hanne Birke, Karin Jexner, Dorthe Hansen) 3.24.45

Kilder 
 Resultat Internationalt Orienterings-Forbund
 Norges Orienteringsforbund – World Orienteering Championship, senior statistics 1966-2006 

1983
Sport i 1983
Sport i Ungarn
VM i orientering 1985

VM i orientering 1985 var 11. udgave af verdensmesterskabet i orientering, der blev afviklet 4.-6. september 1985 i Bendigo i Australien.

Medaljetagere

Herrer

Individuelt
Kari Sallinen, Finland 1.28.08
Tore Sagvolden, Norge 1.30.01
Egil Iversen, Norge 1.30.42

Stafet
Norge (Morten Berglia, Atle Hansen, Tore Sagvolden, Øyvin Thon) 3.52.44
Sverige (Lars Palmqvist, Michael Wehlin, Kjell Lauri, Jörgen Mårtensson) 3.54.21
Schweiz (Willi Müller, Martin Howald, Urs Flühmann, Alain Gafner) 4.03.33

Damer

Individuelt
Annichen Kringstad, Sverige 54.14
Brit Volden, Norge 55.07
Christina Blomqvist, Sverige 57.11

Stafet
Sverige (Karin Rabe, Christina Blomqvist, Kerstin Månsson, Annichen Kringstad) 3.01.21
Norge (Ragnhild Bratberg, Hilde Tellesbø, Helle Johansen, Ellen Sofie Olsvik) 3.01.31
Schweiz (Susanne Lüscher, Frauke Sonderegger-Bandixen, Brigitte Zürcher, Ruth Humbel) 3.21.31

Kilder 
 Resultat Internationalt Orienterings-Forbund
 Norges Orienteringsforbund – World Orienteering Championship, senior statistics 1966-2006 

1985
Sport i 1985
Sport i Australien
Renault TN

Renault TN var en serie af bybusser fra Renault Bus fremstillet i årene 1932 til 1969 i forskellige versioner. Motorprogrammet omfattede en benzinmotor på 7980 cm³ med 67 hk og en dieselmotor på 5600 cm³ med 90 hk.

Modellen blev hovedsageligt benyttet af det franske RATP (Autonome Paris Transport) i versionerne:
 TN6A: Version med åben bagperron. I tjeneste frem til 1969.
 TN6C1: Version til forstæderne med lukket bagperron og adgang gennem sidedøren. I tjeneste frem til 1959.
 TN6C2: Moderniseret version af TN6A, som blev introduceret i 1934 og med udtagelig forrude. I tjeneste frem til 1969.

Litteratur 
 Brillié-Schneider in Saviem Comfort, RATP, 1976.

Eksterne henvisninger 

TN
Biler introduceret i 1932
Biler fra 1930'erne
Biler fra 1940'erne
Biler fra 1950'erne
Biler fra 1960'erne
Johan Frederik von Marschalck

Johan Frederik (Johann Friedrich) von Marschalck (26. november 1618 på Bremervörde – 16. marts 1679 på Bergenhus) var norsk kansler.

Han var søn af Levin von Marchalck. Han blev 14. april 1652 naturaliseret som dansk adelsmand og var hofjunker det følgende år, da kongen 19. juli på Københavns Slot holdt hans bryllup med dronningens hofjomfru Margrethe Bielke, en datter af den norske kansler Jens Bielke; hun var født på Elmgård i Smålenene 24. oktober 1622 og døde i København 11. november 1698. Med hende fik han herregårdene Evje og Sande i Smålenene. Marchalck var canonicus i Lübeck og fik 1660 forleningsbrev på Mariekirkens Provsti og Rakkestad Len; 1662-69 var han amtmand i Bratsberg Amt og blev i sidstnævnte år befalingsmand på Bergenhus og vicekansler samt ved svogeren Ove Bielkes død 1674 (sidste) kansler i Norge. 1673 blev han Ridder af Dannebrog og var derhos gehejmeråd samt assessor i Statskollegiet og Højesteret, ligesom han i Norge var medlem af Overhofretten. Han drev, som sine standsfæller i Norge, savbrug og tømmerhandel og var en rig mand, da han ved ansættelsen til krigsstyr i 1676 står i 1. klasse. Han afgik ved døden på Bergenhus 16. marts 1679. Han ejede også godset Hutloh i Nedersaksen. Hans slægt uddøde i Norden med hans børn.

Kilder 

 
 Bernt Moe, Tidsskrift for den norske Personalhistorie, I, 189 f.
 (Norsk) Historisk Tidsskrift, 3. række, II.

Gehejmeråder fra Danmark
Riddere af Dannebrog (1671-1808)
Danskere i 1600-tallet
Nordmænd i 1600-tallet
Lensmænd fra Norge
Amtmænd fra Norge
Godsejere fra Norge
Højesteretsdommere fra Danmark
Dommere fra Norge
Godsejere fra Tyskland
Kanslere fra Norge
Johan Frederik
Jacek Kazimierski

Jacek Kazimierski  (født 17. august 1959 i Warszawa, Polen) er en tidligere polsk fodboldspiller (målmand).

Kazimierski spillede størstedelen af sin karriere i sin hjemby hos Legia Warszawa, hvor han var på kontrakt i ni sæsoner. Han spillede efterfølgende også i Grækenland hos Olympiakos og i Belgien hos KAA Gent.

Kazimierski spillede desuden 20 kampe for det polske landshold. Han var med til at vinde bronze ved VM i 1982 i Spanien, og deltog også ved VM i 1986 i Mexico. Ved begge turneringer var han dog reserve for førstevalget Józef Młynarczyk, og han kom ikke på banen i nogen af turneringerne.

Referencer 

Fodboldspillere fra Polen
Fodboldspillere fra Legia Warszawa
Fodboldspillere fra Olympiakos
Fodboldspillere fra KAA Gent
Personer fra Warszawa
Deltagere ved verdensmesterskabet i fodbold 1982
Deltagere ved verdensmesterskabet i fodbold 1986
Piotr Mowlik

Piotr Mowlik (født 21. april 1951 i Rybnik) er en polsk tidligere fodboldspiller (målmand).

Karriere

Klubber 
Mowlik spillede størstedelen af sin karriere i hjemlandet, hvor han blandt andet spillede seks sæsoner i både Legia Warszawa og Lech Poznań. Hos Lech var han i 1983 med til at vinde det polske mesterskab. Han sluttede sin karriere af med indendørs fodbold i USA.

Landshold 
Efter at have spillet enkelte kampe på det polske U/21-landshold debuterede Mowlik for det polske A-landshold i 1974 i en venskabskamp mod . Han opnåede i alt 17 kampe for A-landsholdet i perioden frem til 1982. Han var således med til at vinde bronze ved VM i 1982 i Spanien. Her var han dog reserve for førstevalget Józef Młynarczyk og kom ikke på banen i turneringen.

Han var desuden ved OL i 1976 i Montreal, hvor fodboldturneringen var  ramt af flere afbud. Således bestod Polens indledende pulje kun af tre hold, og Polen vandt puljen med en sejr og en uafgjort. Ved dette OL gik de to bedste hold fra hver pulje videre til kvartfinalerne, og her vandt Polen med 5-0 over . Med sejr på 2-0 i semifinalen over  var holdet klar til finalen mod DDR, som vandt 3-1, så dermed blev det til OL-sølv til Polen og Mowlik, mens Sovjetunionen vandt bronze med sejr over Brasilien. Mowlik spillede blot én af kampene i turneringen: finalen mod DDR.

Referencer

Eksterne henvisninger 

Fodboldspillere fra Polen
Fodboldspillere fra Legia Warszawa
Fodboldspillere fra Lech Poznań
Deltagere ved verdensmesterskabet i fodbold 1982
Deltagere for Polen ved sommer-OL 1976
Olympiske sølvmedaljevindere fra Polen
Kazimierz Przybyś

Kazimierz Przybyś (født 11. juli 1960 i Radom, Polen) er en tidligere polsk fodboldspiller (forsvarer).

Przybyś spillede hele sin karriere i hjemlandet, heriblandt to sæsoner hos Śląsk Wrocław og fem hos Widzew Łódź. Han spillede desuden 15 kampe og scorede ét mål for det polske landshold, som han repræsenterede ved VM i 1986 i Mexico. Her spillede han to af holdets fire kampe i turneringen, hvor polakkerne blev slået ud i 1/8-finalen.

Referencer

Eksterne henvisninger 

Fodboldspillere fra Polen
Fodboldspillere fra Widzew Łódź
Deltagere ved verdensmesterskabet i fodbold 1986
Angara (raket)

Angara (opkaldt efter Angarafloden) er en russisk rakettype, der er under udvikling af den russiske virksomhed GKNPTS Khrunitjev. 

Raketterne har til formål at opsende nyttelaster på mellem 3.800 og 24.500 kg til lavt jordkredsløb og skal sammen med Sojuz-2-raketterne afløse en række af de nuværende raketter, der i dag benyttes af Rusland.

Beslutningen om udviklingen af det nye raketsystem blev taget i 1992 efter Sovjetunionens opløsning og den 26. august 1995 iværksatte den russiske regering det konkrete udviklingsprogram. Formålet med udviklingen var at gøre Rusland mindre afhængig af Zenit-raketter fremstillet i Ukraine, ligesom de nye raketter mindsker afhængigheden af at opsende raketterne fra Bajkonur-kosmodromen i Kasakhstan. Angara-raketterne skal opsendes fra Kosmodrom Øst, der ligger på 51°N, og Plesetsk-kosmodromen på 63°N.

Den første raket blev opsendt den 9. juli 2014 fra Plesetsk.

Noter

Ekserne links 

 Angara på Khrunichev Center  
 Angara på Encyclopedia Astronautica
 Angara på RussianSpaceWeb

Rumfart
Raketter
Knud Erik Westergaard

Knud Erik Westergaard (født 11. december 1939 i Hobro) er en dansk erhvervsmand, der blandt andet grundlagde KEW Industri og Kewet. Knud er uddannet mekaniker og etablerede i 1959 sammen med sin far og bror et handelsfirma, der solgte traktorer og mejetærskere i den østlige del af Himmerland.

Han gift med Jytte og har fire voksne børn.

I 1971 etablerede han firmaet KEW Industri i Hadsund. Virksomheden startede med tre medarbejdere og blev i 1988 solgt til investeringsselskabet Incentive A/S i København. På det tidspunkt var der 1100 medarbejdere i KEW, der bestod af produktionsvirksomhed i Hadsund med 800 ansatte samt syv udenlandske salgsdatterselskaber.
I 1988 firmaet Kewet i Hadsund, som udviklede to elektriske biler, og der er indtil i dag har eksporteret ca. 700 biler til 22 lande.
I 2004 etablerede han firmaet Sun Mover, nu Mover Technology i Hadsund.
I 2006 etablerede han firmaet KE Holding i Hadsund.

Knud har modtaget flere priser, bl.a. flere virksomhedslederpriser og Dansk Designråds designpris. I 1991 blev kåret som årets borger i Hadsund.

Kilder 

Erhvervsfolk fra Danmark
Personer fra Hadsund
Mekanikere fra Danmark
Danskere i 1900-tallet
Danskere i 2000-tallet
Personer i Kraks Blå Bog
White River (South Dakota)

White River er en flod i South Dakota i det nordlige USA. Den løber mod øst fra Rocky Mountains ved Pine Ridge i Nebraska, og gennem de sydlige dele af South Dakota, og munder ud i Missourifloden, i Francis Case-reservoiret, omkring 24 km sydvest for byen Chamberlain. White River er 933 km lang, og har et afvandingsområde på godt 26.000 km². En biflod er Wounded Knee Creek (80 km), som løber gennem stedet hvor Massakren ved Wounded Knee fandt sted; derefter løber den forbi Badlands National Park. Bifloden Little White River er 217 km lang.

Se også 
 Vandløb i USA

Eksterne kilder/henvisninger 

 Benke, Arthur C., ed., and Cushing, Colbert E., ed.; Galat, David L.; Berry, Charles R., Jr.; Peters, Edward J., and White, Robert G. (2005). "Chapter 10: Missouri River Basin" in Rivers of North America. Burlington, Massachusetts: Elsevier Academic Press. .

Vandløb i Nebraska
Vandløb i South Dakota
Resonans (kemi)

Resonans eller mesomerisme bruges i kemi til at beskrive delokaliserede elektroner i visse molekyler eller sammensatte ioner hvor binding ikke kan beskrives med en enkelt Lewisformel. Et molekyle eller en ion med sådanne delokaliserede elektroner bliver repræsenteret med flere bidragende strukturer (også kaldet resonansstruktur eller kanonisk form).

Hver bidragende struktur kan blive repræsenteret af en Lewisstruktur med kun heltallige kovalente bindinger mellem hvert par af atomer i samme struktur. Flere Lewisstrukturer bliver brugt til at give en samlet beskrivelse af den faktiske molekylestruktur. Disser individuelle strukturer kan dog ikke observeres i det faktiske resonansstabiliserede molekyle; molekylet oscillerer ikke frem og tilbage mellem de bidragende strukturer, som det ellers kan antages ud fra navnet "resonans". Den egentlige struktur er en approksimation af intermediatet mellem de kanoniske former, men dets overordnede energi er lavere end hver af resonansstrukturerne. Intermediatet dannes mellem de forskellige resonansstrukturer og kaldes en resonanshybrid. Resonansstrukturer adskiller sig kun ved placeringen af elektronerne, ikke i kernens position.

Resonans er et vigtigt begreb i valensbåndteori.

Elektrondelokalisation sænker den potentielle energi af en forbindelse og gør den således mere stabil end de bidragende strukturer. Forskellen i potentiel energi fra den egentlige struktur og resonansformen med den laveste potentielle energi kaldes resonansenergien eller delokalisationsenergien.

Resonans adskilles fra tautomerisme og konformationel isomerisme, som involverer dannelsen af isomerer, og således en omlejring af kernernes placering.

Referencer 

Kemisk binding
Georg Wittrock

Georg Wittrock henviser til:

 Georg Wittrock (arkitekt) (1843–1911) – dansk arkitekt (Georg Johan Simon Wittrock)
 Georg Wittrock (historiker) (1876–1957) – svensk historiker (Georg Johan Veit Wittrock)
Liggedame

En liggedame er en pylret overklassekvinde der går i seng når verdenen går dem imod.
Den klassiske fremstilling af en liggedame er Lise Nørgaards og Malene Schwartzs Maude Varnæs i tv-serien Matador.

Nørgaard selv erindrede tre til fire liggedamer fra hendes barndom i Roskilde. Hendes forældre formanede at man skulle være stille og artige når man besøgte liggedamerne for ellers gik de i seng.

Henvisninger 

Stereotyp
Kvinder
Dave Legeno

Dave Legeno (12. oktober 1963 – juli 2014) var en engelsk skuespiller, bokser og MMA-deltager. Han er mest kendt for sin rolle som Fenris Gråryg i de tre sidste film i om Harry Potter; Harry Potter og Halvblodsprinsen og Harry Potter og Dødsregalierne - del 1 og del 2. Han har også medvirket i blandt andre Snatch og Batman Begins.

Han blev fundet død i Death Valley i Californien af to vandrere i juli måned 2014.

Filmografi 
 As Wonderland Goes By (2012) .... Nikita Andonov
 Snow White and the Huntsman (2012) .... Broch
 The Raven (2012) .... Percy
 The Halloween Kid (2011) .... Baseball Coach
 Big Fat Gypsy Gangster (2011) .... Gypsy Dave
 The Incident (2011) .... J.B.
 Harry Potter og Dødsregalierne - del 2 (2011) .... Fenris Gråryg
 Harry Potter og Dødsregalierne - del 1 (2001) .... Fenris Gråryg
 Bonded by Blood (2010) .... Jack Whomes
 Dead Cert (2010) .... Yuvesky
 Centurion (2010) .... Vortix
 44 Inch Chest (2009) .... Brighton Billy (ukrediteret)
 Command Perfomance (2009) .... Oleg Kazov
 Harry Potter og Halvblodsprinsen (2009) .... Fenris Gråryg
 The Cottage (2008) .... The Farmer
 Elizabeth: The Golden Age (2007) .... Executioner
 Rise of the Footsoldier (2007) .... Big John
 Outlaw (2007) .... Ian Furlong
 Stormbreaker (2006) .... Bear
 Rollin' with the Nines (2006) .... Carl
 Hell to Pay (2005) .... Big Vic
 Batman Begins (2005) .... League of Shadows Warriors
 Snatch (2000) .... John

Fjernsyn 
 Titanic (2012) .... Seaman Davis (1 episode)
 Great Expectations (2011) .... Borrit (1 episode)
 Borgia (2011) .... Guidebaldo De Montefeltro (3 episoder)
 Washed Up (2011) .... Oscar Goldman (TV-film)
 Spooks (2010) .... Gilles Rigaut (1 episode)
 Lennon Naked (2010) .... Les (TV-film)
 The Fixer (2009) .... Marty (1 episode)
 West 10 LDN (2008) .... Older Man (TV-film)
 Emmerdale Farm (2007) .... Seamus Flint (1 episode)
 The Last Detective (2005) .... Justin (1 episode)
 EastEnders (2004–05) .... Tudor (2 episoder)
 The Bill (2002–03) .... Biker / Pete Wilson (2 episoder)
 Hope & Glory (2000) .... Nan Astley (1 episode)

Referencer

Eksterne henvisninger 
 

Skuespillere fra Storbritannien
Side Effects (EP)

Side Effects er er en EP af de to danske singer-songwriter Mads Langer og Tim Christensen, der udkom den 17. juli 2014 på RCA Records og Sony Music. I marts 2014 blev det offentliggjort at Langer og Christensen spiller sammen på Grøn Koncert-koncerterne i juli-måned. De to mødte første gang hinanden til Danish Music Awards 2006. I 2009 spillede Mads Langer som opvarmning for Tim Christensen, og de skrev efterfølgende sangen "Say No More" til Mads Langers selvbetitlede album fra samme år. Den 2. juni 2014 udkom deres første fælles single, "Bringing Back Tomorrow". EP'en indeholder fire nye numre af Langer og Christensen, samt et mash-up mellem Langers "Fact-Fiction" (2008) og Dizzy Mizz Lizzys "Silverflame" (1994). Sangen blev oprindeligt fremført i DR3-programmet DR3 Popper Op den 16. februar 2013.

Spor

Noter
 co-producer

Kilder 

Album fra 2014
Album fra Mads Langer
Edgar Wallace

Richard Horatio Edgar Wallace (født 1. april 1875 i Greenwich, London, død 10. februar 1932 i Beverly Hills, Californien, USA) var en engelsk forfatter, journalist og dramatiker. Wallace var en af sin tids førende og flittigste kriminalforfattere.

Han blev født som uægte barn af en fattig skuespillerinde og forlod skolen som 12-årig. Som 21-årig meldte han sig til hæren og tog samtidig navnet Wallace efter forfatteren til romanen Ben-Hur. Han var ikke nogen ideel soldat og blev ved et tilfælde korrespondent for Reuters og Daily Mail under Boerkrigen. Han begyndte samtidigt at skrive digte og korte historier inspireret af Rudyard Kipling, som han havde mødt i Cape Town. Efter at have stiftet en betragtelig gæld forlod han Sydafrika og vendte i 1903 tilbage til London, hvor han begyndte at skrive krimihistorier for at tjene penge. I 1907 tog han til Congo og skrev derefter en føljeton i et ugeblad om den belgiske kong Leopolds overgreb mod de indfødte. Føljetonen blev i 1911 udgivet under titlen Sanders of the River og var Wallaces første bestseller.

Litterær produktion 
I de kommende år fik han bedre og bedre forlagskontrakter, men skrev fortsat yderst flittigt for at holde kreditorerne fra livet; både de gamle fra tiden i Sydafrika og de nye, der hele tiden kom til for at finansiere ikke mindst Wallaces' bookmakere. Fra begyndelsen af 20'erne blev hans bøger oversat til mange sprog. Wallace skrev essays, filmmanuskripter, digte, historiske skildringer, skuespil og ikke mindre end 957 noveller og 170 romaner. Ved hans død hævdede hans forlægger, at hver fjerde bog, der blev læst i England,  var skrevet af Wallace. I alt er der trykt mere end 50 millioner eksemplarer af hans bøger over hele verden og 160 film er baseret på hans historier.

Wallaces produktivitet var legendarisk og ingen heller ikke han selv har nogensinde påstået at hans værker var af høj litterær kvalitet. Kritikere talte nedladende om hans tredages-romaner, og det var en stående vittighed, at hvis man ringede til Wallace, og sekretæren sagde: "Mr. Wallace er i gang med at skrive en roman", ville man blot sige: "Jeg venter." Kvaliteten i hans værker ligger derimod i de plots, han lagde tilrette i sine krimier. De er husket - og kopieret, enten direkte eller i andre forfatteres varianter. 

I 1931 fik Wallace en henvendelse fra Hollywoodproduceren Merian C. Cooper om at skrive manuskriptet til en "gorillafilm". Han skrev et 110 sider langt oplæg og rejste til USA, hvor han imidlertid i januar 1932 begyndte at lide af pludselige og voldsomme anfald af hovedpine. Han fik diagnosen diabetes og fik det hurtigt dårligere og døde efter få dage, længe inden hans sidste værk, klassikeren King Kong blev færdiggjort.

Eksterne henvisninger 

Romanforfattere fra England
Krimiforfattere fra Storbritannien

Briter i 1800-tallet
Briter i 1900-tallet
Henrik 5. (Tysk-romerske rige)

Henrik 5. (11. august 1081 - 23. maj 1125) var tysk konge fra 1105 til 1125 og tysk-romersk kejser fra 1111 til 1125 som den fjerde og sidste hersker af det saliske dynasti. Han var søn af Bertha af Torino og kejser Henrik 4. Han var gift med Matilda af England.

I Henrik 5.s regeringstid fandt Investiturstriden mellem kejseren og paven sin foreløbige løsning. Striden blev løst i 1122, da kejser Henrik 5. og pave Calistux 2. underskrev Wormskonkordatet. Højdepunktet i Investiturstriden var 45 år tidligere, da kejser Henrik 4. gik bodsgang til Canossa i 1077.

Tysk-romerske kejsere
Agurk (kortspil)

Agurk (svensk Gurka) er et kortspil af svensk oprindelse for to eller flere spillere. Målet med spillet er at undgå at få det sidste stik.

Agurk spilles med et almindeligt spil kort uden jokere. Esset er højest, toeren lavest. Farver er uden betydning.

Der findes flere varianter af spillet.

Taber en spiller på en 3’er eller 4’er opstår Gun draw, hvor der enten skal byttes ingen eller alle kort.

Spil 
Hver spiller får syv kort  og evt. resterende kort lægges til side. Forhånden spiller ud, og alle skal stikke. Stikker man ikke, lægger man sit laveste kort. Vinderen af stikket spiller ud til næste stik. 

Den, som får sidste stik, taber. Man kan også spille flere spil efter hinanden. I så fald får taberen point efter hvor højt hans kort er (knægt 11, dame 12, konge, 13, es 14), og man spiller så til 21 point.

Varianter

Fünf Gurken 
I 2013 udgav Friedemann Friese et afledt spil, Fünf Gurken, hvor der er 60 kort i spillet, og hvor taberen af den enkelte omgang får en eller flere agurkebrikker, og man taber spillet, hvis man får mere end fem agurkebrikker.

Kilder 

Agurk på spillemagasinet.dk
Agurk  på spillepladen.dk
Gurka på kortspel.net 

Kortspil
Agurk

Agurk har flere betydninger:
 Almindelig agurk - den plante, hvis frugt man bruger som grøntsag, og som i daglig tale kaldes en agurk.
 Agurk (botanisk slægt) - planteslægten cucumisder, der bl.a. indeholder almindelig agurk og melon.
 Agurk (kortspil) - et svensk kortspil

Se også
 Agurketid - en periode hvor der er få reelle nyheder